***Zmluva o zabezpečení umeleckého výkonu uzatvorená podľa ust. § 269 ods. 2 zákona č. 513/1991 Zb., Obchodného zákonníka v znení neskorších predpisov, rešpektujúc ustanovenia zákona č. 618/2003 Z. z., Autorského zákona v znení neskorších predpisov***

Zmluvné strany sa dohodli na nasledujúcom znení:

Obchodné meno.: **Universal Music, s.r.o.**  
Sídlo: Twin City Tower, Mlynské Nivy 10, 821 09 Bratislava  
IČO: 31373461  
IČ DPH: SK2020302625  
Bankové spojenie: Citibank Europe plc, Bratislava  
IBAN: SK9781300000002008090003  
SWIFT: CITISKBA  
Č. účtu: 2008090003/8130  
Zastúpený: Peter Riava, konateľ

Kontaktná osoba: Andrea Turčina  
Tel.č.: +421 902 437 590  
E - mail: peterbicmanager@gmail.com

Zápis: Obchodný register Okresného súdu Bratislava I., oddiel: Sro, vložka č. 7090/B

**(**ďalej lenako **,,Dodávateľ“)**

a

Obchodné meno: **Mestské kultúrne stredisko Dolný Kubín**

Sídlo: Námestie slobody 1269/3, 026 01 Dolný Kubín

IČO: 00355046

DIČ: 2020561994

IČ DPH: SK2020561994

Bankové spojenie: VÚB, a. s.

IBAN: SK06 0200 0000 0000 0043 3332

Zastúpený: Mgr. Jana Greššová, riaditeľka

Kontaktná osoba: Mgr. Zdenka Prílepková

tel.č.: 0915 989 320

E – mail: manager@msksdk.sk

**(**ďalej len ako **,,Objednávateľ“)**

**(**ďalej aj ako **,,Zmluvné strany“)**

**Preambula**

Táto zmluva vychádza zo zásady vzájomnej výhodnosti pre Zmluvné strany, ich korektného jednania a dodržiavania zásad poctivého obchodného styku s prihliadnutím na všeobecne zachovávané obchodné zvyklosti, ďalej zo zásady vzájomnej informovanosti a serióznosti. Zmluvné strany sa zaväzujú, že pri svojom konaní budú uvedené zásady plniť. Zmluvné strany berú na vedomie že výkonný umelec je spevák, hudobník, herec, tanečník a iná osoba, ktorá spieva, hrá, predvádza, prednáša alebo inak vykonáva literárne dielo, umelecké dielo alebo folklórne dielo.

**Peter Bič Project**, je spoločné dielo vytvorené spoločnými výkonmi výkonných umelcov, ktorých zastupuje spoločný zástupca v osobe Dodávateľa. Objednávateľ prehlasuje že má dostatok finančných prostriedkov na splnenie si vzniknutých záväzkov, ktoré vychádzajú z predmetu Zmluvy.

**I. Predmet zmluvy**

Predmetom Zmluvy je dohoda Zmluvných strán o podmienkach realizácie produkcie hudobnej skupiny **Peter Bič Project** (ďalej len „PBP“), zastupovanej Dodávateľom na Objednávateľom realizovanom podujatí.

**II. Miesto a čas plnenia**

1. Zmluvné strany berú na vedomie že názov a charakter podujatia je: **Vystúpenie hudobnej skupiny Peter Bič Project na Kubínskom jarmoku 2019.**
2. Zmluvné strany sa dohodli na záväznom termíne účinkovania dňa **20. 09. 2019.**
3. pričom zvuková skúška sa realizuje v čase od:  **20.00 hod.**
4. Zmluvné strany sa dohodli na záväznom čase účinkovania v trvaní: **60 min.** v čase **od 20:30 do 21:30 hod.**
5. Zmluvné strany sa dohodli že miestom realizácie je: **Hviezdoslavovo námestie, Dolný Kubín**

**III. Odmena**

1. Zmluvné strany sa dohodli na odmene za plnenie predmetu Zmluvy pre Dodávateľa vo výške **4000€ bez DPH** (slovom: Štyritisíc Eur bez DPH)
2. Táto odmena sa skladá z honorára za vystúpenie a cestovných nákladov.
3. Zmluvné strany sa dohodli na platbe vo výške 100 **%** zo sumy uvedenej v čl.III,bod.1., ktorá bude na základe Dodávateľom vyhotovenej faktúry uhradená najneskôr do 3 dní od konania produkcie. Dňom úhrady sa myslí fyzické pripísanie finančných prostriedkov na účet Dodávateľa.

**IV. Práva a povinnosti Objednávateľa**

1. Objednávateľ ma právo najmä :
2. Vyžadovať splnenie všetkých ostatných povinností Dodávateľa zakotvených v tejto Zmluve.
3. Žiadať od Dodávateľa úhradu škody, ktorá preukázateľne vznikla v príčinnej súvislosti s konaním, resp. opomenutím konania Dodávateľa v rozpore s touto Zmluvou.
4. Objednávateľ je povinný najmä:
5. Vyplatiť Dodávateľovi dohodnutú odmenu riadne a včas, tj. spôsobom, v termíne a vo výške dohodnutých v ustanoveniach čl. III.
6. Spolupracovať s Dodávateľom a poskytnúť mu potrebnú súčinnosť, a to predovšetkým poskytnúť všetky potrebné informácie podklady a usmernenia za účelom splnenia predmetu tejto Zmluvy.
7. Dodržať dohodnutý termín, čas a časovú dĺžku hudobnej produkcie a vopred dohodnutej zvukovej skúšky.
8. Zabezpečiť ubytovanie podľa požiadaviek dodávateľa.
9. Zabezpečiť profesionálnu zvukovú a svetelnú techniku na základe Dodávateľom v predstihu doručených požiadaviek špecifikovaných v dokumentoch technický rider a stage plan.
10. Zabezpečiť bez ohľadu či sa podujatie koná v interiéri alebo exteriéri pre Dodávateľa:

* **3 parkovacie miesta,**
* **uzamykateľnú šatňu pre 9 osôb so zrkadlom**
* **občerstvenie v podobe studeného a teplého jedla pre 9 osôb: (obložené misy, zelenina, ovocie, teplé jedlo); a nápoje: nealko nápoje zo sortimentu Coca Cola, káva, čaj, džúsy**
* **na pódium 9 x 0,5l neperlivé minerálky a 3 ks uterákov,**
* **sociálne zariadenia pre ženy a mužov,**
* **2 až 4 fyzicky zdatné osoby na manipuláciu s materiálno-technickým zabezpečením,**
* **SBS alebo ochranku s dôvodu zabezpečenia ochrany pred  tretími osobami.**

1. Zabezpečiť vhodnú propagačnú kampaň na podujatie s odsúhlasenými grafickými alebo audiovizuálnymi materiálmi.
2. Zabezpečiť bezporuchovú prevádzku a bezpečnosť zvukových, svetelných ako aj všetkých ostatných zariadení a elektrickej inštalácie (vrátane všetkých príslušných bezpečnostných opatrení) počas celého umeleckého výkonu hudobnej skupiny PBP, za ktorú ručí a zodpovedá.
3. Zachovávať mlčanlivosť o všetkých skutočnostiach, o ktorých sa pri realizácií predmetu Zmluvy dozvedel v opačnom prípade je povinný nahradiť Dodávateľovi škodu, ktorá mu porušením tejto povinnosti vznikla. Zmluvné strany sa dohodli, že záväzok zachovávať mlčanlivosť o všetkých skutočnostiach, o ktorých sa Objednávateľ pri realizácií predmetu Zmluvy dozvedel trvá bez časového obmedzenia aj po skončení trvania tejto Zmluvy.
4. Zabezpečiť prípravu a priebeh akcie v súlade zo zákonom č.96/1991 Zb. O verejných kultúrnych podujatiach.
5. Objednávateľ je oprávnený vyhotoviť z hudobnej produkcie obrazovo-zvukový záznam pre svoje propagačné potreby nekomerčného charakteru s podmienkou, že pri predvádzaní záznamu z umeleckých výkonov umelcov Dodávateľa, bude uvádzať informáciu o ich mene **„Peter Bič Project“.** Akýkoľvek iný záznam (obrazový a/alebo obrazovo-zvukový) a jeho použitie je dôvodom k písomnému súhlasu Dodávateľa.
6. Objednávateľ sa zaväzuje že on sám nepodnikne žiadne kroky, alebo neuzatvorí žiadne vzťahy s tretími osobami, ktorých výsledkom by bolo napríklad vydanie audio alebo video záznamu z akcie na ľubovoľnom analógovom alebo digitálnom médiu, a to bez ohľadu na to, či by išlo o vzťah odplatný alebo bezodplatný.
7. Objednávateľ sa zaväzuje zdržať sa konania, ktoré by umožnilo, alebo malo za cieľ šíriť skreslené, nepresné, neúplné, zavádzajúce alebo klamlivé informácie o umelcovi ( umelcoch ), a o autorovi ( autoroch ) o PBP a Dodávateľovi.
8. Zabezpečiť v prípade úrazu umelca alebo člena realizačného tímu Dodávateľa v súvislosti s Produkciou poskytnutie prvej pomoci a zabezpečenie následného lekárskeho ošetrenia, resp. hospitalizáciu.
9. Objednávateľ je ďalej povinný zabezpečiť vysporiadanie autorských práv SOZA na základe playlistu dodaného dodávateľom.

**V. Práva a povinnosti Dodávateľa**

1. Dodávateľ má právo najmä:
2. Odmenu podľa čl. III. tejto Zmluvy.
3. Pripomienkovať a korigovať grafickú a etickú stránku propagácie podujatia.
4. Meniť hudobný playlist počas produkcie.
5. Dodávateľ má povinnosť najmä:
6. Zabezpečiť realizáciu umeleckých výkonov na dohodnutom pódiu na maximálne možnej umeleckej úrovni.
7. Vysporiada vzniknuté umelecké honoráre.
8. Prispôsobiť sa časovému a organizačnému harmonogramu určenom Objednávateľom.
9. Zabezpečiť materiálno-technické vybavenie pre PBP.
10. Zabezpečiť prepravu osôb a materiálno-technického vybavenia.
11. Zaslať v dostatočnom časovom predstihu Objednávateľovi technické požiadavky a podklady potrebné k realizácii propagácie podujatia.
12. Zdržať sa akýchkoľvek činnosti, ktoré by mohli ohroziť kvalitu predvádzaného umeleckého výkonu alebo, ktoré by mohli ohroziť plnenie tejto Zmluvy.
13. Bezodkladne písomne, telefonický, emailom, oznámiť Objednávateľovi, ak ktorýkoľvek člen hudobnej skupiny PBP nie je spôsobilý z dôvodu práceneschopnosti alebo z iného dôvodu predvádzať umelecký výkon podľa tejto Zmluvy.
14. Zaslať zálohovú a konečnú faktúru s dostatočným časovým predstihom.
15. Riadne oznámiť Objednávateľovi údaje potrebné k vyúčtovaniu odmeny podľa tejto Zmluvy.
16. Zdržať sa akéhokoľvek konania poškodzujúceho dobrú povesť, dobré meno alebo záujmy objednávateľa.
17. Uhradiť úmyselne Objednávateľovi spôsobenú škodu v súvislosti s prípravou a predvedením predmetu Zmluvy.

**VI. Trvanie, ukončenie a odstúpenie od Zmluvy**

1. Zmluvný vzťah založený touto Zmluvou sa končí:
2. Uplynutím doby, na ktorú bola Zmluva dojednaná.
3. Písomnou dohodou Zmluvných strán.
4. Odstúpením od tejto Zmluvy jednou zo Zmluvných strán.
5. Táto Zmluva s uzatvára na dobu určitú **do 20. septembra 2019**
6. Zmluvné strany sa dohodli, že táto Zmluva nadobúda platnosť a účinnosť dňom jej podpísania oboma Zmluvnými stranami.
7. Zmluvné strany sa dohodli, že aj po zániku Zmluvy Zmluvným stranám zostávajú zachované jednotlivé nároky z tejto Zmluvy, najmä nárok na zaplatenie odmeny a ďalších nákladov za plnenia poskytnuté v súlade s touto Zmluvou a nárok na náhradu škody.
8. Dohodou Zmluvných strán je možné ukončiť tento zmluvný vzťah kedykoľvek, pričom na platnosť dohody sa vyžaduje dodržanie písomnej formy.
9. Odstúpiť od Zmluvy môže Zmluvná strana v prípade zvlášť hrubého porušenia povinností zakotvených v tejto Zmluve druhou Zmluvnou stranou. Za zvlášť hrubé porušenie sa považuje také porušenie povinností jednej Zmluvnej strany, pri ktorom nie je možné spravodlivo požadovať od druhej Zmluvnej strany, aby pokračovala v plnení podľa tejto Zmluvy, a to so zreteľom k obsahu a účelu sledovaných touto Zmluvou. Odstúpenie od Zmluvy musí mať písomnú formu a musí byť druhej Zmluvnej strane doručené najneskôr 30 kalendárnych dní pred dátumom plnenia predmetu Zmluvy.
10. Účinky odstúpenia od tejto Zmluvy nastávajú dňom doručenia oznámenia o odstúpení druhej Zmluvnej strane.
11. Písomnosti týkajúce sa vzniku, zmeny alebo zániku zmluvného vzťahu založeného touto Zmluvou, alebo právnych skutočností z tohto vzťahu vyplývajúcich, si Zmluvné strany doručujú písomnosti poštou ako doporučenú zásielku. Povinnosť doručujúcej Zmluvnej strany doručiť písomnosť sa splní, len čo adresát písomnosť prevezme alebo len čo ju pošta vrátila doručujúcej Zmluvnej strane ako nedoručiteľnú, alebo ak doručenie písomnosti bolo zmarené konaním alebo opomenutím adresáta. Účinky doručenia nastanú aj vtedy, ak adresát prijatie písomnosti odmietne.

**VII Sankcie**

1. Zmluvné strany sa dohodli že ak ktorákoľvek Zmluvná strana odstúpi od Zmluvy po uplynutí 15 kalendárnych dní odo dňa jej uzatvorenia, dohodli si Zmluvné strany nasledovné zmluvné pokuty:
2. Ak Dodávateľ odstúpi od Zmluvy pre porušenie niektorej zo zmluvných podmienok Objednávateľom, je Objednávateľ povinný zaplatiť Dodávateľovi zmluvnú pokutu vo výške 100 % odmeny za umelecký výkon, tak ako je špecifikovaná v čl. III. Zmluvy.
3. Ak Objednávateľ odstúpi od Zmluvy, je Objednávateľ povinný zaplatiť Dodávateľovi zmluvnú pokutu vo výške 50 % odmeny za umelecký výkon, tak ako je špecifikovaná v čl. III. Zmluvy.
4. V prípade, že si objednávateľ riadne neplní povinnosti vyplývajúce z článku IV. Zmluvy, má dodávateľ nárok na zmluvnú pokutu vo výške 50% z vopred dohodnutej odmeny. Zmluvná pokuta je splatná do 3 dní od doručenia výzvy Dodávateľa Objednávateľovi.
5. Objednávateľ týmto vyhlasuje, že výšku zmluvnej pokuty, tak ako je popísaná v tomto článku, nepovažuje za neprimerane vysokú, ani za priečiacu sa dobrým mravom. Právo domáhať sa náhrady škody prevyšujúcej zmluvnú pokutu tým nie je dotknuté.
6. Každá zo Zmluvných strán môže od Zmluvy odstúpiť v prípade nepredvídateľných a neodvrátiteľných udalosti vis major (napr. povodne, snehové kalamity, zlé poveternostné podmienky, prírodné katastrofy a pod.), objektívne neumožňujúce naplnenie predmetu tejto Zmluvy. Takáto skutočnosť musí byť však druhej strane bezodkladne oznámená. V takomto prípade neprináleží žiadnej Zmluvnej strane nárok na náhradu škody, na akékoľvek plnenie alebo na odmenu v zmysle tejto Zmluvy.

**VIII Záverečné ustanovenia**

1. Obidve Zmluvné strany sa zaväzujú, že neposkytnú žiadne informácie získané v súvislosti s touto Zmluvou tretím osobám bez súhlasu strany, ktorá informáciu poskytla.
2. Všetky zmeny a doplnenia tejto Zmluvy sa uskutočnia formou písomného dodatku na základe súhlasného prejavu oboch Zmluvných strán.
3. Právne skutočnosti neupravené touto Zmluvou sa riadia príslušnými ustanoveniami Občianskeho zákonníka v platnom znení, Autorského zákona v platnom znení, a ustanoveniami iných všeobecne záväzných právnych predpisov, ktoré môžu mať alebo majú vzťah k právnym a iným skutočnostiam vyplývajúcim z tejto Zmluvy.
4. Zmluvné strany sa zaväzujú, že všetky prípadné spory, do ktorých sa pri plnení tejto Zmluvy dostanú, budú riešené v prvom rade dohodou. Ak nedôjde k dohode, platí, že prípadné spory budú rozhodované riadnymi súdmi.
5. Táto Zmluva je vyhotovená v dvoch rovnopisoch, po jednom rovnopise pre každú Zmluvnú stranu.
6. V prípade neplatnosti niektorých ustanovení tejto zmluvy, tá nespôsobuje neplatnosť celej Zmluvy, ale iba jednotlivých dotknutých ustanovení.
7. Zmluvné strany prehlasujú, že sa oboznámili s obsahom tejto Zmluvy a na znak súhlasu s jej znením ju podpísali.

V Bratislave, dňa: 13.9.2019 V Dolnom Kubíne, dňa: 13.9.2019

............................................ ...........................................

za Dodávateľa za Objednávateľa

**Peter Riava, konateľ Mgr. Jana Greššová, riaditeľka**